Helsingin keskustaajama
Helsingin keskustaajama () on väkiluvultaan ja pinta-alaltaan Suomen suurin taajama ja kaupunkialue. Taajama sijaitsee Uudenmaan maakunnassa ja Helsingin seutukunnassa. Vuoden 2016 lopussa Helsingin keskustaajaman väkiluku oli noin 1 249 820 asukasta, ja sen maapinta-ala oli 676,46 km², joten väestötiheys taajaman alueella oli 1 847,6 as./km². Taajamassa rakennusten välimatka saa olla korkeintaan 200 m.
Helsingin nähtävyydet
Yli puolen miljoonan asukkaan kaupungiksi Helsinki on yleisilmeeltään suhteellisen avara ja vihreä. Suurin puisto on keskustasta pohjoiseen sijaitseva keskuspuisto, mutta kantakaupunginkin katuverkostossa on lukuisia pienempiä puistoja. Merellisestä Kaivopuistosta aukeaa näkymät Suomenlinnaan ja ulkomerelle.